[{"text_idx": "#000003", "text": "Vastutustundlikust disainist moehulluseni \u2013 ETDM-i uued muuseumitunnid panevad meid u\u0308mbritsevaid asju uue pilguga vaatama"}, {"text_idx": "#000005", "text": "Disain puudutab meie igapa\u0308evaelu va\u0308ga erineval skaalal: alates ro\u0303ivastest, kodustest esemetest, so\u0303iduvahenditest kuni majade, keskkondade ja inimeste omavahelise suhtluseni. Eesti Tarbekunsti- ja Disainimuuseum alustab uut o\u0303ppeaastat va\u0308rske valiku muuseumitundidega, mis va\u0308ga erineval moel o\u0303petavad lastele, kuidas disainerlikku mo\u0303tteviisi igapa\u0308evaelus rakendada ning mil moel saab disain nii kogukonna kui u\u0308he inimese elu muuta lihtsamaks, turvalisemaks vo\u0303i keskkonnasa\u0308a\u0308stlikumaks."}, {"text_idx": "#000006", "text": "Viis uut muuseumitundi on mo\u0303eldud o\u0303pilastele eelkoolieast gu\u0308mnaasiumi lo\u0303puni. Muuseumitundides on va\u0308ga olulisel kohal suunatud tegevuse kaudu ise avastamine, seoste loomine ja leitu teistele tutvustamine. Meie loodud keskkonnas on hea arendada loomingulist mo\u0303tlemist ja mitmesugustele probleemidele lahenduste leidmise oskust."}, {"text_idx": "#000007", "text": "\u2022 Uuel pu\u0308sina\u0308itusel \u201eSissejuhatus Eesti disaini\u201c tulevad va\u0308lja Eesti disaini kihid, eripa\u0308ra ja mitmeku\u0308lgsus. Disaini mo\u0303iste on ajaloos teisenenud, peegeldades igal ajastul valitsenud suhtumist. Nii vo\u0303is disain ta\u0308hendada u\u0308hel juhul spetsiifilist tehnilist detaili, teisel hinnalist tooli, kolmandal elumuutvat innovatsiooni. Disaini on sageli ka\u0308sitletud elumuutva distsipliinina, mis toimis ammu enne selle nimetamist disainiks. Na\u0308itusel va\u0308ljas olevate na\u0308idete ja lisamaterjali abil tutvustab disainiprotsessi olemust tund \u201eMo\u0303tle nagu disainer\u201c."}, {"text_idx": "#000008", "text": "\u2022 Eelmisest sammukese edasi astume tunnis \u201eTeine vo\u0303imalus\u201c, kus mo\u0303eldakse toote eluringile ja po\u0303hilised ma\u0308rkso\u0303nad on vastutustundlik disain, ja\u0308tkusuutlikkus ning keskkond."}, {"text_idx": "#000009", "text": "\u2022 Na\u0308itusel \u201eKogutud teosed\u201c aitavad enam kui 2000 teose vahel eesma\u0308rgipa\u0308raselt orienteeruda ja tarbekunsti arengut uurida tunnid \u201eKunst tarbimiseks?\u201c ja \u201eAjamustrid \u2013 20. sajand la\u0308bi tarbekunsti\u201c."}, {"text_idx": "#000010", "text": "\u2022 \u201eMoehullus\u201c viib aga o\u0303pilased oktoobri lo\u0303pus avanevale na\u0308itusele \u201cNulltuju. Eesti moe avangard 2000-2010\u201d, kus saab avastada ta\u0308naste tuntud tegijate, nagu Jaanus Orgussaare, Liisi Eesmaa, Aldo Ja\u0308rvsoo, Anu Samaru\u0308u\u0308tli, Tanel Veenre ja paljude teiste moekunstnike nullindate loomingut. Selle na\u0308ituse kujundus viib o\u0303pilased lavale ja lava taha ajas, mil kostu\u0308u\u0308midraamade loomiseks kasutati materjale, mida muidu ei oskaks moega seostadagi."}, {"text_idx": "#000011", "text": "Tunnid toimuvad Tallinna vanalinnas Laial ta\u0308naval asuvas Eesti Tarbekunsti- ja Disainimuuseumi hoonekompleksis, mille ajalugu kodumaise tarbekunsti ja disaini po\u0303nevatele lugudele alla ei ja\u0308a\u0308. Muuseumitunnid algavad aga na\u0308itusesaalidest, mis asuvad aastatel 1692\u20131695 Tallinna Pu\u0308ha Miikaeli kloostri puuviljaaia asemele rajatud linna kolmekorruselises viljaaidas, mis rekonstrueeriti 1980. aasta olu\u0308mpiama\u0308ngude eel avatud tarbekunstimuuseumi tarbeks."}, {"text_idx": "#000016", "text": "Too o\u0303pilased Energia Avastuskeskusesse avastusretkele!"}, {"text_idx": "#000020", "text": "Sport u\u0308hendab ja pakub vo\u0303imaluse eesti keelt harjutada"}, {"text_idx": "#000021", "text": "Tartu U\u0308likooli muuseum aitab ellu ja\u0308a\u0308da"}, {"text_idx": "#000023", "text": "Kas hariduse eduloo tu\u0308histamine?Kuidas o\u0303petajana oma vaimset tervist hoida?Ta\u0308htis on see, mida iseendale enda kohta u\u0308tlemeO\u0303petaja pa\u0308evik: Martin ArroO\u0303petajate meediapa\u0308devus ja selle uurimine"}]